་ (ཁྱེད་
རང་ཡོ་ནི། ཁྱེད་རང་ཚོ། ཞེས་པའི་དོན་ཡིན།) བེ་རིའི་ཞབས་ལ་མི་འགྲོ་གསུང་།
(གསུངས།) ཁྱེད་ཀྱི་དགོན་འདི་གྲ་ཚངས་ (གྲྭ་ཚང་)དང་བཅས་པ་ཐུགས་རྗེས་
འཛིན་དགོས་གསུངས། དེའི་སྔར་ (སྔ་) ཉིན་ལ་བསྙུང་ (སྙུང་) གཡོག་པ་
བསོད་ནམས་གྲག་ (གྲགས་) པ་དང་། ཚུལ་ཁྲིམས་གཉིས་ལ་ཁྱོད་རང་གཉིས་
ཀྱི་(ཀྱིས་) གུ་རུ་ཆོས་དབང་ལ་གསོལ་བ་ཐོབ་ (ཐོབས་) དང་ནམ་མཁའ་ལ་
ཞལ་གཟིགས་བྱུང་ (འབྱུང་) གསུངས། ཁོང་གཉིས་མྱ་ངན་གྱིས་ནོན་ (མནན་)
པས་དེའི་རྒྱུ་ཚན་མ་ཤེས། དེ་ནས་དཔོན་སློབ་ཀྱི་ཞལ་ནས། འཕགས་པ་ལྷ་
ལ་ངས་སྟོང་ཉིད་སྙིང་རྗེ་ཅན་འདི་དང་སྐད་ཅིག་ཀྱང་བྲལ་མ་མྱོང་བས་ཁྱེད་
ལ་ཆོས་ཕྱོགས་ནས་ཞུ་རྒྱུ་ཅི་ཡང་མེད། ཁྱེད་ཀྱི་གྲ་ཚངས་ (ཀྱིས་གྲྭ་ཚང་) འདི་
དང་བླ་མ་སངས་རྒྱས་བཀྲ་ཤིས། གཉེར་པ་ཆོས་རྒྱ་མཚོ་རྣམས་བཀའ་ཞལ་

དད་པའི་ལྗོན་ཤིང་། 73
གནང་ནས་བསྟན་པའི་བྱ་བ་བྱེད་དགོས། རྨི་ལམ་ཞིག་གི་རྟེན་འབྲེལ་ལ་
བརྟེན་ནས། ཁྲི་ཐོག་བླ་མ་བཀའ་(དཀའ་)བཅུ་ཆོས་དཔལ་ནས་གྱིས་གསུངས།
དེ་ནས་ཞལ་སྔ་ནས་གཟིམ་ཆུང་ལ་བྱོན། དཔོན་སློབ་ཀྱི་དྲུང་དུ་བླ་མ་སངས་
རྒྱས་བཀྲ་ཤིས་བྱོན་ནས། ཡི་མུག་ཞིང་ (ཅིང་) བཤུམ་ (བཤུམས་)པས། བླ་
མའི་ཞལ་ནས་ངས་སྣང་སྲིད་འཁོར་འདས་ཀྱི་ཆོས་ཐམས་ཅད་སེམས་རང་
ཐོག་ཏུ་གནས་པས། ན་ཚའི་རྣམ་པ་བ་སྤུ་ཙམ་ཡང་མེད་གསུངས། དེ་ནས་བླ་
མ་སངས་རྒྱས་བཀྲ་ཤིས་དང་། བསོད་ནམས་གྲགས་པ་དང༌། ཚུལ་ཁྲིམས་
དང༌། ཆོས་རྒྱ་མཚོ་རྣམས་ཀྱིས་གདན་ཐོག་ལ་སྐུ་དྲངས་ (དྲང་)པོར་བཞུགས་
བཅོལ་བས། གསུངས་སྐད་ཆེན་པོས་སྐྱབས་དམ་པ་དཀོན་མཆོག་གསུམ་
མཁྱེན། ལན་གཅིག་གཉིས་གསུངས་རྗེས་ཁམས་གསུམ་གྱི་སེམས་ཅན་
ཐམས་ཅད་སྡག་བསྔལ་ན་ཚ་ཐམས་ཅད་ངའི་ཐོག་ཏུ་རྒྱོབ་ཅིག་གསུངས།
དེ་ནས་ཅི་ཡང་མ་གསུང་ནས་བཞུགས། དེ་ནས་ཁོང་རྣམས་ཅུང་ཟད་
གཟིམས་པས། ནམ་མཁའ་ནས་རྗེ་བཙུན་སྒྲོལ་མས་འོ་གྲགས་པ་རྒྱ་མཚོ་
ཡར་ལོང་ཅིག་ (ལོངས་ཤིག་) གསུངས་པའི་སྐད་སྙན་པ་བྱུང་བས། དགེ་སློང་
ཚུལ་ཁྲིམས་ཀྱི་(ཀྱིས་) ལྷ་མོའི་སྐད་དེ་ཐོས་པས། གཟིམ་སད་ནས་བལྟས་
པས། ལྷ་མོའི་གཟུགས་གཉིས་དཔོན་སློབ་གཡས་གཡོན་ནས་བསློང་ (སློང་)
བ་མཐོང༌། ཁོང་རྣམས་གཟིམས་སད་ནས་སྐུ་ལ་བལྟས་པས། གསུངས་
(གསུང་) རྒྱུ་ནི་ཡེ་མི་འདུག །དེ་ནས་བསོད་ནམས་གྲགས་པས་གཟིམ་ཆུང་
ལ་འཕགས་པ་ལྷ་གདན་དྲངས་སོང་། མདུན་དུ་ཕེབ་ (ཕེབས་) ནས་སྐུའི་སྐྱེ་
བ་སེམས་ཅན་ཐམས་ཅད་ཀྱི་དོན་དུ་བཞེས་དགོས་པ་གསོལ་བ་ལན་གསུམ་
བཏབ། དུས་ཁྱད་པར་ཅན་ཧོར་ཟླ་བརྒྱད་པའི་ཚེས་བདུན་གྱི་སྐྲ་རིང་ (རེངས་)

74 དཀའ་བཅུ་གྲགས་པ་རྒྱ་མཚོའི་རྣམ་པར་ཐར་པ།
ཤར་བ་དང་མཉམ་དུ་སྐུ་ཞི་བར་གཤེགས་པའི་ཚུལ་གྱི་(གྱིས་)ཞིང་གཞན་
དུ་གཤེགས། ཁྲིའི་སྟེང་དུ་སྐུ་ལ་སྣམ་ཆོས་གསོལ། དབུ་ལ་རིགས་ལྔའི་དབུ་
རྒྱན་དང༌། དར་སྣ་ཚོགས་གསོལ། མཆོད་ཚོགས་རྒྱ་ཆེན་པོ་བཤམས་ནས་
ཞག་བདུན་གྱི་བར་དུ་ཐུགས་དམ་བཞུགས། ཁྱད་པར་དུ་འཇའ་ཡི་ཀ་བ་ཟུག་
པ་དང་། མེ་ཏོག་གི་ཆར་བབ་པ་དང་། ལྷའི་བུ་དང་བུ་མོ་རྣམས་ཀྱི་ (ཀྱིས་)
གཟིམ་ཁང་ལ་བསྐོར་བ་བྱེད་པ་དང་། རོལ་མོའི་སྒྲ་དང་གདུང་ཆར་ཡང་ཤིན་
ཏུ་ཆེ་བ་བབ། (བབས།) དྲི་བཟང་པོས་ཕྱོགས་ཐམས་ཅད་ལ་ཁྱབ་པ་སོགས་ངོ་
མཚར་བའི་ལྟས་སྣ་ཚོགས་བྱུང་བ་གྲྭ་པ་འགའ་ཞིག་གིས་མཐོང་ཀྱང་། (ཡང་།)
གསང་དགོས་པའི་སྟབ་ཀྱི་(སྟབས་ཀྱིས་) བརྗོད་མ་ནུས། བེ་རི་དར་གྲགས་
(དྲགས་) པས་ལོ་གཅིག་གི་བར་དུ་ཕྱི་ནང་ཐམས་ཅད་ལ་གསང་རྒྱས་བྱེད་
དགོས་བྱུང་། སྔ་ལོ་ནས་དཔོན་སློབ་ཀྱིས་ང་རོག་ (རོགས་) གཅིག་དང་མཉམ་
དུ་བྲག་ཕུག་ཅིག་ལ་འདུག་སྤྲོ་བ་ཞིག་ཡོད་གསུངས་པ་དེ་ཡང་ཕྱིས་གདུང་
གསང་དགོས་གསུངས་བརྡ་རད། (རེད།)
དེ་ནས་གསང་བའི་ལོ་གཅིག་རད་ (རེད་) ཐོག་རྒྱལ་བ་འཕགས་པ་ལྷ་
གདན་དྲངས་ནས་དེ་ནས་སྨར་གཤིས་ཀྱི་དགོན་སྡེ་རྣམས་སེར་འཚོགས་
(ཚོགས་) ཆེན་པོ་བྱས། དེ་སྐབས་སུ་ཁྲོམ་ཁྲི་ཕྲག་མང་པོ་ལ་གདུང་མཇལ།
གདུང་འབུལ་ཡང་གསེར་དངུལ་ཇ་དར་གོས་རྒྱན་སོགས་ཀྱི་(ཀྱིས་) གཟིམ་
ཁང་གང་བར་བྱུང༌། དེ་ནས་ལོ་གསུམ་གྱི་བར་དུ་གདུང་ལ་མཆོད་པའི་ཚོག་
(ཚོགས་) དཔག་ཏུ་མེད་པ་བཤམ་ (བཤམས་) ནས་ཕྱག་འཚལ་བའི་རྟེན་བྱས།
དེ་ནས་གདུང་ལ་འོད་འཕུལ་སོགས་བྱེད་བསམ་(བསམས་)ཀྱང་། སླར་འཚམ་
(མཚམས་) ཁང་དུ་བླ་མ་སངས་རྒྱས་བཀྲ་ཤིས་ལ་གསུངས་པ། ཁྱོད་ཤི་ན་རོ་

དད་པའི་ལྗོན་ཤིང་། 75
དེ་ཅི་བྱེད་གསུངས་པས། སངས་རྒྱས་བཀྲ་ཤིས་ཀྱིས་ང་ཤི་ན་རོ་ལ་འདི་བྱེད་
མེད། ཁྱེད་རང་དཔོན་སློབ་ཀྱི་ཤེས་པ་ཡིན་ཞུས་པས། ང་ཤི་ནས་རོ་དེ་གདུང་
འབུལ་ལེགས་པ་ཞིག་བྱས་ནས་མེ་མི་གཏང་བ་ཞིག་འདོད་གསུངས་པས་དེ་
ལ་བསྟེན་ (བརྟེན་)ནས། འཕགས་པ་ལྷའི་བཀའ་བཀོད་དང་བཅས་པས་ཆབ་
མདོ་ནས་བལ་པོར་བཏང་བས། གསེར་གདུང་བཟོ་ཐབས་ཀྱི་འགོས་འཛུག
(མགོ་བཙུགས།) གདན་ས་གཉིས་པ་བཀའ་ (དཀའ་) བཅུ་ཆོས་དཔལ་རླ་རོང་
ཕྱོགས་ལ་བྱོན་ནས་གསེར་གདུང་གི་ཐེབ་ (ཐེབས་) ཧ་ལས་སོགས་དཔག་ཏུ་
མེད་པ་ཕུལ་ (འབུལ་) མི་བྱུང་། བླ་མ་སངས་རྒྱས་བཀྲ་ཤིས་ཚ་བ་སྒང་ལ་བྱོན་
པས་གསེར་ལ་སོགས་རྒྱུ་ཕུན་སུམ་ཚོགས་པ་གསེར་གདུང་གི་ཐེབ་ (ཐེབས་)
ལ་ཕུལ་མི་བྱུང༌། དེ་ནས་གེགས་མེད་པར་ཡུན་མ་འགྱང་ (འགྱངས་)བར་
ལེགས་པར་གྲུབ། དུས་ཁྱད་པ་ (པར་) ཅན་ཉི་ཤུ་ལྔའི་ཉིན་པར་གསེར་གདུང་
གི་ནང་དུ་སྐུ་ཧྲིལ་པོར་བཞུགས་སུ་གསོལ། ནང་ལ་གསུངས་ (གསུང་) རབ་
དཔག་ཏུ་མེད་པ་རྣམས་དང་གཟུང་ (གཟུངས་) ཆེན་སྡེ་བཞི་སོགས་གཟུང་
གི་ (གཟུངས་ཀྱི་) རིགས། རྒྱ་བོད་ཀྱི་པཎ་གྲུབ་རྣམས་ཀྱི་དབུ་ལོ་ཕྱག་སེན་ན་
བཟའ་སོགས་མཐའ་ཡས་པ་ཞིག་བཞུགས་སོ།།
རིན་པོ་ཆེའི་རིགས། དར། གོས་རྒྱན། ཇ་མར། འབྲུ་རིག (རིགས།) སྨན་
སྣ༑ རིན་པོ་ཆེའི་རིག་ (རིགས་) དང་བཅས་ཏེ་གནོད་སྦྱིན་འཁོར་ལོ་འཁྲུལ་
མེད་བཞུགས་སུ་གསོལ། གདན་ས་གཉིས་པ་བཀའ་(པར་དཀའ་)བཅུ་ཆོས་
དཔལ་གྱི་ (གྱིས་) གཙོས་པའི་སྨར་གཤིས་ཀྱི་བསྙེན་རྫོགས་མང་ (བ་) དང་
བཅས་རྡོ་རྗེ་འཇིགས་བྱེད་དང་། དཔལ་གསང་བ་འདུས་པ་གཉིས་ཀྱི་སྒོ་ནས
ཉི་མ་བདུན་གྱི་བར་ལ་རབ་ཏུ་གནས་པར་མཛད། རབ་གནས་གྲུབ་ནས་ཞག་

76 དཀའ་བཅུ་གྲགས་པ་རྒྱ་མཚོའི་རྣམ་པར་ཐར་པ།
བདུན་ཕྲག་གི་བར་དུ་གསེར་གདུང་ལ་བདུད་རྩི་དཔག་ཏུ་མེད་པ་བབས།
རབ་སྟོན་མང་འགྱེད་ཕུན་སུམ་ཚོགས་པ་གྲུབ། བཟོ་རིགས་ (རིག་) པ་རྣམས་
ལ་ཡོན་གྱི་མཉེས་པར་བྱས། ཡང་ཡུན་མ་འགྱང་ (འགྱངས་) བར་ཞི་བ་ལྷའི་
རྣམས་ (རྣམ་) འཕྲུལ་འཕགས་པ་ཞི་བ་བཟང་པོ་གདན་དྲངས་ནས། དཔལ་
རྡོ་རྗེ་འཇིགས་བྱེད་ཀྱི་སྒོ་ནས་རབ་གནས་སྦྱིན་སྲེག་དང་འབྲལ་ (འབྲེལ་) བ་
དང༌། དགེ་འདུན་པ་རྣམས་ཀྱི་ (ཀྱིས་) བདེ་མཆོག་སྙན་རྒྱུད་ཀྱི་དབང་སོགས་
འདོད་ཆོས་མང་དུ་ཞུས། དེ་ནས་སྒྱུ་མའི་ནོར་རྫས་འབུལ་བ་དང་བཅས་ཏེ་
ཆབ་མདོ་བྱམས་པ་གླིང་དུ་བདེ་བར་ཕེབ། (ཕེབས།) དེ་སྐབས་སུ་གཉེར་པ་
ཆོས་རྒྱ་མཚོ་ལ་ཇ་འཁོར་དྲུག་མ་བརྒྱ་ཕྲག་ཙམ་དང་འཇང་ཇ་མང་བ་དང་
གཞན་ཡང་མཛོ་རྟ་དྲིལ་(དྲེལ་) གསུམ་སོགས་ནོར་རྫས་མང་དང་བཅས་
ཏེ་དབུས་ཙང་ (གཙང་) ལ་དགེ་འདུན་གྱི་ཞབས་ཐོག་ (ཏོག་)ལ་བཏང་ནས།
ཙང་(གཙང་) བཀྲ་ཤིས་ལྷུན་པོ་མན་ལ་མང་ཇ་བསྐོལ། སེ་འབྲས་དགའ་ལྡན་
གསང་ཕུ་རྣམས་ལ་མང་ཇ་སྐུ་འགྱེད་དང་བཅས་པ་དུས་ཀྱི་མཆོད་པ་རྒྱ་ཆེན་
པོ་ཕུལ། དེ་ནས་གཉེར་པ་ཆོས་རྒྱ་མཚོ་ཆོས་འཁོར་ལྷ་ས་ཏུ་ཕེབ། (རུ་ཕེབས།)
ཇོ་བོ་རིན་པོ་ཆེའི་མདུན་དུ་སྨོན་ལམ་རྣམ་པར་དག་པས་མཚམས་སྦྱར་ནས།
སླར་ཆོས་གྲ་ (གྲྭ་) ཆེན་པོ་བཀྲ་ཤིས་ཆོས་རྫོངས་ (རྫོང་) ལ་བདེ་བར་ཕེབ།
(ཕེབས།) ཅེས་ (ཞེས་) ངོ་མཚར་རྨད་དུ་བྱུང་བའི་གཏམ་བཅུ་གཉིས་པའོ།།
ཅེས་ (ཞེས་) པ་བླ་མའི་རྣམ་ཐར་ངོ་མཚར་རྨད་དུ་བྱུང་བ་འདི། སྔར་རྨི་
ལམ་རྟེན་འབྲེལ་ལ་བརྟེན་ནས། ཁོ་བོ་ཅག་ཀྱང་ཁབ་སོ་དང་སྨར་ཁམས་སྨད་
ཕྱོགས་སུ་བུམ་བསྒྲུབ་ (སྒྲུབ་) བཙུག་ཅིང་། (བཙུགས་ཤིང་།) སྒར་འགྲོས་བྱེད་
པའི་སྐབས་སུ་འགྲོ་བའི་མགོན་པོ་འོད་ཟེར་བླ་མ་དང་། བསྟན་པའི་བདག་པོ་

དད་པའི་ལྗོན་ཤིང་། 77
བཀའ་ (དཀའ་) བཅུ་གྲགས་པ་རྒྱ་མཚོ་དང་ཡང་ཡང་སྨོན་ལམ་རྒྱ་ཆེན་ཡོད་
པའི་རྨི་ལམ་བྱུང༌། སྐབས་ཤིག་ལ་མི་ནག་པོ་འཇིགས་སུ་རུང་བ་ཞིག་གི་
(གིས་) ཁྱེད་མཁར་ས་སྟེང་ན་བྱོན་པ་ཕན་ཐོག་ (ཐོགས་) འོང་། བཀའ་ (དཀའ་)
བཅུ་གྲགས་པ་རྒྱ་མཚོའི་སྐུ་སྐྱེ་དེ་བྱོན་ཡོད་པས། སྐུ་རིམ་ལ་འབད་པའི་ཁྱེད་
ཀྱི་(ཀྱིས་)བཀའ་བཀོད་གནང་རོག་ (རོགས་) ཟེར། མི་དེ་ནི་མགོན་པོ་ཕྱག་
དྲུག་པ་ཡིན་པ་འདྲ། ཁོ་བོ་ཅག་གི་བཀའ་(དཀའ་)བཅུ་གྲགས་པ་རྒྱ་མཚོ་ཞལ་
བཞུགས་མ་བཞུགས་གཉིས་ལ། རྨི་ལམ་འོད་གསལ་གྱི་ངང་ལ་ལན་བཞི་
ཙམ་མཇལ་བ་ཡིན། སྤྱིར་ང་རང་གཉིས་ལ་ཡུད་ཙམ་ཡང་བྲལ་བ་མེད། ཡང་
ང་རོང་ (རང་) ན་པཎ་ཌི་ཏའི་དགོན་ན་ཡོད་སྐབས་སུ། ལྷ་མོ་ཀུ་རུ་ཀུ་ལླེ་བྱོན་
ནས་ཁྱོད་མཁར་སའི་ཏེང་ (སྟེང་) སོང་ཟེར། དེ་བས་མང་བ་མ་ཟེར། གང་ལྟར་
ན་སྔོན་གྱི་རྟེན་འབྲེལ་གྱི་མཐུ་ལ་བརྟེན་ནས་མཁར་ས་སྟེང་ལ་ཕེབ། (ཕེབས།)
སྔོན་དཔོན་སློབ་ཀྱི་(ཀྱིས་) སེམས་ཅན་གྱི་དོན་ལ་དགོངས་པ་ནས། སྐུ་གདུང་
གི་ཚབ་ལ་ཤང་མཚལ་བཞགས་ (བཞག་) པ་དེ། ཁོ་བོས་ཤང་མཚལ་ལ་དྲི་
བཟང་གི་(གིས་) ཁྲུས་བྱས། མཆོད་པ་བཤམ་ (བཤམས་)ནས་སྨོན་ལམ་
བཏབ་པས། ཤང་མཚལ་ཐུགས་ལྗག་(ལྗགས་) སྤྱན་གསུམ་དབྱིབས་ལ། རིང་
བསྲེལ་རིགས་ལྔ་མང་བ། ཐུགས་རྗེ་ཆེན་པོ་ཕྱག་བཞི་པ་བཅུ་གཅིག་ཞལ།
དུང་དཀར་གཡས་འཁྱིལ་རྣམས་བྱོན། དགོས་འདོད་འབྱུང་བའི་འཕེལ་གདུང་
(གདུང་)ལྟ་བུར་གྱུར། དམ་པ་དེ་ཉིད་ཞིང་བརྗེས་ནས་གྲྭ་ཚངས་ (ཚང་)དར་
རྒྱས་སུ་སོང་།
དེ་ལྟར་རྣམ་ཐར་འདི་བླ་མ་སྐུ་གཤེགས་པའི་ལོ་བཅུ་སོང་ནས། དཔོན་
སློབ་ཀྱི་ཐུགས་སྲས་དམ་པར་གྱུར་པ་བླ་མ་སངས་རྒྱས་བཀྲ་ཤིས་དང༌།

78 དཀའ་བཅུ་གྲགས་པ་རྒྱ་མཚོའི་རྣམ་པར་ཐར་པ།
བཀའ་ (དཀའ་) བཅུ་འཕྲིན་ལས་རྒྱ་མཚོ་དང་། བསོད་ནམས་གྲགས་པ་དང་།
དགེ་སློང་ཚུལ་ཁྲིམས་སོགས་ལུས་དང་གྲིབ་མ་བཞིན་འགྲོགས་པ་རྣམས་
ལ་གསུང་ (གསུངས་) པ་རྣམས་དང༌། སྐུའི་བཀོད་པ་ཕྱོགས་གཅིག་ཏུ་ཡི་གེ་
(གེར་) བཀོད་པ་འདི། བླ་མ་སངས་རྒྱས་བཀྲ་ཤིས་སོགས་དོན་གཉེར་ཅན་གྱི་
(གྱིས་) བསྐལ་བའི་ངོར། མི་ཀུན་བདག་གི་མིང་འཛིན་པ་འོད་ཟེར་བླ་མ། དེང་
དུས་དངོས་མཚན་སྤངས་(སྤོང་)བ་པ་དགེ་སློང་དཀོན་མཆོག་རྒྱལ་མཚན་
གྱི༑ (གྱིས།) ས་ཕོ་བྱི་བའི་(1648) ལོ་ཧོར་ཟླ་གསུམ་པའི་ཉི་ཤུ་ལྔའི་ཉིན་པར་
འགོས་བརྩམ་ (མགོ་བརྩམས་) ནས། དཔོན་སློབ་ཞིང་བརྗེས་པའི་དུས་ཁྱད་
པར་ཅན་ཚེས་བདུན་ལ་ཚར། བརྡ་སྙན་ངག་སོགས་སྦྱར་བ་མ་མཆིས། བླ་
མའི་རྣམ་ཐར་འདི་མཁན་ཆེན་འོད་ཟེར་བླ་མའི་རྣམས་ (རྣམ་) ཐར་དང༌། པཎ་
ཆེན་རིན་པོ་ཆེའི་རྣམ་ཐར་གཉིས་ལ་དཔེ་བྱས་ནས་བསྒྲིགས་པ་ཡིན།
སྐྱབས་གནས་ཀུན་འདུས་རྩ་བའི་བླ་མ་དང་། །དངོས་སྒྲུབ་ (གྲུབ་) སྟེར་
བའི་ཡི་དམ་ལྷ་ཚོགས་དང་། །བར་ཆད་སེལ་མཛད་མཁའ་འགྲོ་ཆོས་སྐྱོངས་
(སྐྱོང་)ལ། །ལྷག་ཆད་སོང་རྣམས་ཡིད་ཀྱིས་བཟོད་པར་གསོལ། །སྐྱེ་བ་
ཀུན་དང་ཚེ་རབས་ཐམས་ཅད་དུ། །བླ་མ་ཁྱེད་དང་ཡུད་ཙམ་མི་བྲལ་ཅིང༌། །
(འབྲལ་ཞིང་།།) ཞིང་ཁམས་པོ་ཏ་ལ་ཡི་ཞིང་ཁམས་སུ། །ཐུགས་རྗེ་ཆེན་པོའི་
གོ་འཕང་མྱུར་ཐོབ་ཤོག །རྣམ་ཐར་འདི་བྲིས་དགེ་བ་ཅི་ཐོབ་དེས། །སངས་
རྒྱས་བསྟན་པ་དར་ཞིང་རྒྱས་པ་དང་། །སེམས་ཅན་ཐམས་ཅད་བདེ་ཞིང་སྐྱིད་
པ་དང་། །ཉིན་མཚན་རྟག་ཏུ་ཆོས་ལ་སྤྱོད་པར་ཤོག །བཀྲ་ཤིས་ཆོས་རྫོང་
གནས་འདིར་དགེ་འདུན་སྡེ། །རྒྱལ་བའི་བསྟན་པ་སྲོག་ལྟར་གཅེས་འཛིན་
པ༑ ༑མཚུངས་མེད་བླ་མ་དགེ་བའི་བཤེས་གཉེན་རྣམས། །ཡར་ངོའི་ཟླ་ལྟར་

དད་པའི་ལྗོན་ཤིང་། 79
འཕེལ་ཞིང་རྒྱས་གྱུར་ཅིག །དཔོན་སློབ་གསུང་བཞིན་ཟིན་བྲིས་བགྱི་མཁན་
ནི༑ ༑མདོ་ཁམས་ཀ་ (ཀ༔) ཐོག་རྡོ་རྗེ་གདན་གྱི་ཆར། །སྐྱེས་པའི་བན་གཟུག་
(གཟུགས་) ཚུལ་ཁྲིམས་རྒྱལ་མཚན་གྱི། །(གྱིས།།) སྒོ་གསུམ་གུས་པས་ཟློས་
གར་འཁྱུག་ (འཁྱུགས་) པའོ།།
རང་གཞན་དུས་གསུམ་དགེ་རྩ་ཅི་ (ཇི་) སྙེད་ཀུན། །གནས་སྐབས་
འཁོར་བའི་བདེ་འབྲས་མི་སྨིན་ཅིང་། །(ཞིང་།།) མཐར་ཐུག་གྲངས་མེད་མ་རྒན་
སེམས་ཅན་རྣམས། །རྫོགས་པའི་སངས་རྒྱས་ཐོབ་པའི་རྒྱུར་གྱུར་ཅིག །དེང་
ནས་བརྩིས་ཏེ་ཚེ་རབས་ཀུན་ཏུ་བདག །ཁྱོད་ཞབས་པད་མོར་གུས་པས་
མཆོད་པ་དང་། །ཁྱོད་གསུངས་ (གསུང་) ཉན་ཅིང་སྒོ་གསུམ་བྱ་བ་ཀུན། །ཁྱེད་
མཉེས་འབའ་ཞིག་བསྒྲུབས་ (བསྒྲུབ་) པར་བྱིན་གྱིས་རློབས། །སརྦ་མངྒ་ལཾ། །
ཞུས་སོ།།